OpenLLM-France/wikimedia huggingface dataset:
# Bartolomea Acciaiuoli

Bartolomea Acciaiuoli (1370 - 1397) fou filla de Neri I Acciaiuoli. El seu pare li va deixar Corint per testament datat el 17 de setembre de 1394 poc abans de morir. Va ser senyora de Corint del 1394 al 1397. Estava casada (des del 1385) amb Teodor Paleòleg, dèspota de Morea i Mistra, príncep d'Esparta. Va morir sense fills. El seu marit va morir el 1407.
# De déus i homes

De déus i homes (títol original en francès Des hommes et des dieux) és una pel·lícula francesa del 2010 dirigida per Xavier Beauvois. Tracta sobre la vida d'uns monjos a Algèria durant la guerra civil que hi hagué al país entre el 1991 i el 2002. Guanyà el Gran Premi i el Premi del Jurat Ecumènic del Festival de Canes de 2010. Està doblada al català.

## Argument

L'acció té lloc en un monestir a la regió dels Monts Atles, a Algèria, durant la dècada del 1990. Vuit monjos cristians pertanyents a l'Orde Cistercenc de l'Estricta Observança viuen allà en harmonia amb la població musulmana, establint llaços de cooperació contra els efectes de la pobresa, ocasionats per un règim en decadència. Dedicats a la vida contemplativa: resar, sembrar la terra i donar suport a la població dels voltants, fins i tot el monestir és emprat com un dispensari mèdic de facto per la població de la zona.
Un grup de fonamentalistes islàmics assassina un equip de treballadors croats en una zona propera al monestir (20 km aproximadament), el pànic envaeix els habitants de la regió, que suporten els embats de la Guerra Civil. L'exèrcit governamental algerià ofereix protecció als monjos, però ells ho rebutgen per no veure's involucrats en la guerra ni molt menys fer ús de la violència, la qual repudien. Un comandament armat de fonamentalistes entra al monestir, essent la primera advertència sobre el destí que els espera. Els monjos dubten sobre la possibilitat real de retirar-se a causa dels llaços d'amistat formats amb la població civil, que els demana de quedar-s'hi. Tot i la creixent amenaça, els monjos fan ús de la reflexió, per un costat l'amor a la seva vida, i per un altre el seu deure: els vuit monjos fan una síntesi de les seves pors i obligacions, donant per resultat la seva permanència en el monestir fins a les últimes conseqüències.
La pel·lícula no mostra escenes explícites de l'assassinat dels monjos, tanmateix, hi fa al·lusió enmig de la neu, on se'ls observa desaparèixer en un lloc retirat per les muntanyes, escortats per llurs assassins. La pel·lícula està basada en la història real dels monjos cistercencs del Tibhirine, a Algèria, des del 1993 fins al seu segrest el 1996, quan set d'ells foren segrestats i després decapitats per fonamentalistes islàmics el 1996.

## Referències

* ↑ Chang, Justin. «'Uncle Boonmee' wins Palme d'Or». Variety, 23-05-2010. Arxivat de l'original el 3 desembre 2012.
* ↑ ; Keslassy, Elsa«Int'l critics bestow top honors at Cannes». Variety, 22-05-2010. Arxivat de l'original el 25 maig 2010.
* ↑ «De déus i homes». Ésadir.cat. [Consulta: 14 juny 2022].
* ↑ «Of Gods and Men Press Kit». Sony Classics.
* ↑ «Basada en fets reals - T1xC6 - Els monjos de Tibhirne. Per amor a Algèria - 3Cat». CCMA. [Consulta: 7 abril 2024].
# Les Torretes (Albinyana)

Les Torretes és una muntanya de 250 metres que es troba entre els municipis d'Albinyana i del Vendrell, a la comarca del Baix Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Elkhorn, Montana

Elkhorn és un lloc al comtat de Jefferson, Montana, Estats Units, a les muntanyes Elkhorn a la part sud-oest de l'estat. Segons el cens de 2020 la població és de 12 persones. La comunitat està considera una ciutat fantasma, i dos dels seus edificis es conserven com Elkhorn State Park.

## Història

Els filons de plata que s'hi troben, descrits pels geòlegs com a enriquiments supergènics, van ser descoberts inicialment a les muntanyes Elkhorn per Peter Wys, un immigrant suís. Anys més tard, Anton Holter, un capitalista pioner d'Helena, va començar a desenvolupar la mina. El 1890 es va aprovar la Sherman Silver Purchase Act, que va provocar una gran demanda de plata d'Elkhorn.
Durant aquest període, Elkhorn tenia 2.500 habitants, una escola, un hotel, una església, botigues, salons i bordells. A diferència de la majoria de ciutats mineres, Elkhorn estava poblada principalment per famílies d'immigrants europeus casats. El 1893 es va contruir el Saló de la Fraternitat per a reunions socials i avui dia es manté com un dels edificis més ben conservats de l'Elkhorn actual.
En els anys següents, el boom de la plata i la prosperitat d'Elkhorn van començar a minvar a mesura que el desig de plata va disminuir. Una epidèmia de diftèria va afectar Elkhorn a l'hivern de 1888-1889, provocant nombroses morts, especialment infants. Poc després, el servei de ferrocarril cap a Elkhorn es va aturar i solament va quedar una fracció dels habitants originals.
L'estat de Montana va designar Fraternity Hall i Gillian Hall com a Elkhorn State Park el 1980.

## Geografia

Elkhorn es troba a l'est del comtat de Jefferson, al costat sud de les muntanyes Elkhorn, a la vall d'Elkhorn Creek. L'única via d'accés a partir de Boulder, prenent la sortida de l'I-15 cap a Boulder, continuant 7 milles (11 km) al sud-est a Montana Highway 69, i després 11 milles (18 km) al nord per carreteres comarcals de grava.
La seva superfície comprèn una àrea de 6.8 milles quadrades (17.5 km$^2$).

## Referències

* ↑ «Geographic Names Information System». [Consulta: 23 desembre 2024].
* ↑ «Montana State Parks - Park Origin by Date» (en anglès), 23-12-2024. [Consulta: 23 desembre 2024].
* ↑ «American FactFinder - Results», 13-02-2020. [Consulta: 23 desembre 2024].

## Enllaços externs

* Elkhorn State Park Montana Fish, Wildlife and Parks
* Elkhorn, Montana a Western Mining History
* Perfil d'Elkhorn, Montana ePodunk
# Demòfil d'Hímera

Demòfil (en grec antic: Δημόφιλος, llatí: Demophilus) fou un pintor de l'antiga Grècia natural d'Hímera, a l'illa de Sicília, que va florir cap al 424 aC. Plini el Vell diu que va ser el mestre del gran pintor Zeuxis d'Heraclea (Naturalis Historia, XXXV, 9,36).

## Referències

* ↑ 1.Demophilus of Himera a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 978
# Pui Agut

El Pui Agut és una muntanya de 1.679 metres que es troba entre els municipis de la Guingueta d'Àneu i de Llavorsí, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó d'Heiltz-le-Maurupt

El cantó d'Heiltz-le-Maurupt és un cantó francès del departament del Marne, situat al districte de Vitry-le-François. Té 22 municipis i el cap és Heiltz-le-Maurupt.

## Municipis

* Alliancelles
* Bassu
* Bassuet
* Bettancourt-la-Longue
* Bussy-le-Repos
* Changy
* Charmont
* Heiltz-le-Maurupt
* Heiltz-l'Évêque
* Jussecourt-Minecourt
* Outrepont
* Possesse
* Saint-Jean-devant-Possesse
* Sogny-en-l'Angle
* Val-de-Vière
* Vanault-le-Châtel
* Vanault-les-Dames
* Vavray-le-Grand
* Vavray-le-Petit
* Vernancourt
* Villers-le-Sec
* Vroil

## Història

Llista dels consellers generals successius :
| Data d'elecció | Identitat | Partit |
| 1907-1934 | Ernest Haudos | radical |
| 1934-1958 | Eugène Bichat | radical |
| 1958-1986 | Aymard de Courson | MRP, després CD, després UDF-CDS |
| 1986- | Charles de Courson | UDF, després NC, després UDI |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 3.811 | 4.286 | 3.879 | 3.793 | 3.641 | 3.517 | 3.611 |
| A partir de 1990: Població sense dobles comptes |||||||
# Bartolomeo Colleoni

Bartolomeo Colleoni (1400-1476) era un condottiero, és a dir un militar professional que prestava els seus serveis, juntament amb els seus soldats, a qualsevol estat que el reclamés. Colleoni va lluitar per la República de Venècia contra el ducat de Milà (i de vegades també amb Milà contra Venècia), també va fer costat a França i finalment va ser nomenat capità general vitalici de Venècia, el seu cos es troba a Bèrgam, a la coneguda capella Colleoni.
A Venècia, al campo de Sant Giovanni e Paolo, al costat de l'església del mateix nom, hi ha el monument de Bartolomeo Colleoni.

## Vegeu també

* Batalla de Delebio.
# Saint Omer (pel·lícula)

Saint Omer: El poble contra Laurence Coly és una pel·lícula de drama legal francesa del 2022 dirigida per Alice Diop i protagonitzada per Kayije Kagame i Guslagie Malanda. És el primer llargmetratge narratiu de Diop després de treballar com a documentalista. A la pel·lícula, Rama (Kagame) és una jove novel·lista embarassada que assisteix al judici de Laurence Coly (Malanda), una dona senegalesa acusada d'haver assassinat la seva filla de quinze mesos deixant-la a una platja i que la marea se l'emportés, per tal de convertir el tràgic fet en un relat literari de Medea. Es basa en el cas judicial francès del 2016 de Fabienne Kabou, que va ser condemnada pel mateix delicte. Diop va assistir al judici de Kabou. S'ha doblat i subtitulat al català.
La pel·lícula es va estrenar en competició al 79è Festival Internacional de Cinema de Venècia el 7 de setembre de 2022, on va guanyar el premi del Gran Jurat del Lleó de Plata juntament amb el premi Lleó del Futur Luigi De Laurentiis. Es van realitzar projeccions addicionals al Festival Internacional de Cinema de Toronto de 2022 i al Festival de Cinema de Nova York de 2022 abans de l'estrena a les sales a França el 23 de novembre de 2022. La pel·lícula va ser seleccionada com a candidatura francesa per a la millor pel·lícula internacional als 95ns Premis Oscar, i va ser la llista final de desembre.

## Repartiment

* Kayije Kagame com a Rama
* Guslagie Malanda com a Laurence Coly
* Valérie Dréville com el jutge
* Aurélia Petit com a advocada de defensa Vaudenay
* Xavier Maly com a Luc Dumontet, parella de Coly
* Robert Canterella com a advocat
* Salimata Kamate com a Odile Diata
* Thomas de Pourquery com a Adrian, el company de la Rama
* Salih Sigirci com a Salih
* Fatih Sahin com a Fatih
* Atillahan Karagedik com a Jackson
* Ege Güner com a Ege Güner
* Mustili com a Mustafa
* Lionel Top com a periodista

## Referències

* ↑ Saint Omer a la Base de dades de cinema en català
* ↑ «Saint Omer». La Biennale di Venezia. [Consulta: 29 agost 2022].
* ↑ «Venice Film Festival Award Winners 2022». Indiewire. [Consulta: 10 setembre 2022].
* ↑ Pat Saperstein. «Alice Diop's Venice Prize-Winner 'Saint Omer' Acquired By Neon's Boutique Label Super». Variety, 16-09-2022. [Consulta: 16 setembre 2022].
* ↑ Picard, Andréa. «Saint Omer». tiff.net. [Consulta: 24 agost 2022].
* ↑ «Saint Omer». cineuropa.org.. [Consulta: 24 agost 2022].
* ↑ Goodfellow, Melanie. «Oscars: France Selects Alice Diop's 'Saint Omer' For Best International Film Race». Deadline.com, 23-09-2022. [Consulta: 23 setembre 2022].
* ↑ Giardina, Carolyn. «Shortlists for 95th Academy Awards Unveiled». The Hollywood Reporter, 21-12-2022.

## Enllaços externs

* Tràiler en català
# El Calvari (Cornudella de Montsant)

El Calvari és una muntanya de 573 metres que es troba al municipi de Cornudella de Montsant, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Casa Sibils

La Casa Sibils és una obra noucentista de Castell d'Aro, Platja d'Aro i s'Agaró (Baix Empordà) protegida com a Bé Cultural d'Interès Local.

## Descripció

Edifici civil amb construcció feta a partir d'una torre que fa d'eix coordinador entre els diferents nivells de les plantes i els cossos volumètrics que formen les diverses estances de l'edifici. Es pot dir que és un conjunt de volums definits per obertures de moltes mides i formes emmarcades amb pedra polida i acabades per teulades sempre a dos o tres vessants, a nivells diferents creant una situació ascendent cap a la torre poligonal que presideix l'edificació.

## Història

Aquesta urbanització fou inciciada el 1924 per l'industrial Josep Ensesa i Gubert en col·laboració amb l'arquitecte R.M. i Valentí. Rebé el nom d'un rierol proper (Seguero o Sagaró). La primera casa fou Senya Blanca del Sr. Ensesa al mateix 1924, però la veritable gran empenta constructiva no es produí fins al 1928 amb les obres com la Casa de Masó (1928), la Casa Sibils (1929), l'Hostal de la Gavina (1929-1934). A la mort de Masó es feu càrrec de la urbanització f. Foglera i Grassí el qual hi va fer nombroses obres: camí de ronda, els banys, l'església, la disposició definitiva de l'hostal, casa Ensesa (fill). mort el 1960 fou Adolf Florensa que els substituí. A s'Agaró es creà un urbanisme d'alta burgesia de caràcter marcadament autòcton i d'arrel noucentista.

## Referències

* 1 2 3 «Casa Sibils». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 octubre 2017].
# Bony de Sant Martí

El Bony de Sant Martí és una muntanya de 1.704 metres que es troba al municipi d'Alins, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sant Quir

Sant Quir és una muntanya de 1.790,3 metres d'altitud del municipi de Soriguera, a la comarca del Pallars Sobirà. Pertany al territori del municipi extint de Soriguera. És a la zona sud-oriental del terme de Soriguera, a ponent del poble de Freixa. És a l'extrem de ponent de la Serra de Freixa i al del nord-est de la Serra Alta, al nord-oest de la Roca de Verdàs i al sud-est de l'Altar de les Bruixes. En el seu vessant nord s'estén el Bosquet de Dalt. És damunt del límit meridional del Parc Natural de l'Alt Pirineu.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya

## Enllaços externs

* Sant Quir en el sen entorn, a l'Institut Cartogràfic de Catalunya
# Cantó de Briey

El cantó de Briey és un cantó francès del departament de Meurthe i Mosel·la, situat al districte de Briey. Té 9 municipis i el cap és Briey.

## Municipis

* Anoux
* Avril
* Les Baroches
* Briey
* Jœuf
* Lantéfontaine
* Lubey
* Mance
* Mancieulles

## Història

Llista dels consellers generals successius :
| Data d'elecció | Identitat | Partit |
| 1945-1958 | Philippe Serre | UDSR-JR |
| 1958-1964 | Maurice Peltier | RI |
| 1964-1976 | Jean Bertrand | PCF |
| 1976-1982 | Colette Goeuriot | PCF |
| 1982-1988 | Jérôme Tonin | PS |
| 1988-2001 | Guy Vattier | UDF |
| 2001- | André Corzani | PCF |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 20.612 | 21.708 | 20.147 | 17.446 | 16.486 | 16.363 | 17.176 |
| A partir de 1990: Població sense dobles comptes |||||||
# Bartolomé Raxoi e Losada

Bartolomé Raxoi e Losada (Pontedeume, 25 d'agost de 1690 - Santiago de Compostel·la, 17 de juliol de 1772) va ser un eclesiàstic gallec, que va ostentar durant prop de vint anys la dignitat d'Arquebisbe de Santiago de Compostel·la. És conegut per la seva important tasca de constructor i restaurador.

## Biografia

Va estudiar gramàtica en la seva vila natal, des d'on va anar a Santiago de Compostel·la, ingressant en el Col·legi de Sant Geroni per obtenir el batxillerat en lleis. Després aniria a La Corunya per graduar-se com a advocat en la Reial Audiència de Galícia. Posteriorment abraçaria l'estat eclesiàstic, i l'exercí primer als cabildos d'Orense i, després, de Lugo. El 1730 va guanyar per oposició plaça a la Penitenciaría de Santiago. Enviat a Madrid pel cabildo compostel·là, seria nomenat Comissari General de la Croada, un dels càrrecs eclesiàstics més importants en l'Espanya d'aquell moment. A més, va ser el fundador de la "Congregació de Naturals i Originals de Galícia", creada a Madrid el 1741, sent una de les seves principals missions celebrar la Festa de l'Apòstol Santiago, Patró de Galícia i d'Espanya, i posar en contacte tots els gallecs de Madrid perquè s'ajudessin els uns als altres i recolzessin tots els assumptes que afectessin a Galícia.
El 30 de maig de 1751 va ser proposat pel rei Ferran VI com a Arquebisbe de Santiago de Compostel·la, càrrec que exerciria fins a la seva mort.

## Construccions

Durant el seu mandat com a Arquebisbe va construir i va restaurar gran quantitat d'edificacions a la ciutat compostelana, sent la primera (1757) la reedificació de la façana de l'Azabachería de la Catedral. Va construir també el Palau de Lestrove prop de Padrón i l'antiga seu d'Iria. Va fundar l'Hospital de Carretes, on es recollia captaires i invàlids que pidolaven per la ciutat; l'Hospici per als pobres i va influir en un parent seu, Mateo Vázquez, per a la creació del Col·legi de l'Ensenyament. La seva obra més important, sens dubte, va ser la nova Casa Consistorial de l'Ajuntament de Compostela (Pazo de Raxoi, 1766), que està enfront de la catedral, a la Plaça de l'Obradoiro. A més, va aixecar el Seminari de Confessors, va ampliar el Palau Arquebisbal i la Casa d'Exercicis, va construir el palau arquebisbal a Lestrove, va fundar l'Asil de Carretes, la Casa Galera, etc.
A la seva vila natal de Pontedeume s'hi va construir una casa i, a més, reedificà l'Església Parroquial de Santiago.

## Altres dades d'interès

Va ostentar els càrrecs de capellà major del rei, de la seva Real Capella, Casa i Cort, jutge ordinari, notari major del regne de León i de conseller real.
# MAN Lion's City

El MAN Lion's City és un model d'autobús desenvolupat per l'empresa alemanya MAN ES, que va començar a produir-se en 1996. Aquests autobusos es fabriquen a la ciutat polonesa de Poznan.
Són busos de pis baix amb rampa per persones amb mobilitat reduïda en cadira de rodes. Desenvolupat des de finals del segle xx, al llarg de la seva trajectòria ha comptat amb diverses modificacions que li han canviat els seus elements interns i externs, tant per a motor, eixos, interior, accés o visió exterior estètica.

## MAN en Barcelona

En Transports Metropolitans de Barcelona, casi la meitat dels més de 1140 busos que hi han són de l'empresa MAN. Tots els busos de MAN en Barcelona són accessibles. El model més nou incorporat de MAN és el MAN Lion's City 12G, amb 85 busos d'aquests. S'utilitza en moltes línies de bus com

## Referències

* ↑ «MAN Lion's City» (en castellà).
* ↑ «iF Design - MAN "Lion's City"» (en castellà).
* ↑ «iF Design - MAN "Lion's City"» (en castellà). [Consulta: 1r gener 2025].
* ↑ «Serie 5800 Man Lyons City 12G Efficient Hybrid (2022)». [Consulta: 28 desembre 2024].
# Punta de l'Ermengol

La Punta de l'Ermengol és una muntanya de 668 metres que es troba al municipi de Cabacés, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Comtat de Llar

El Comtat de Llar és un títol nobiliari creat el 1691 pel rei Carles II a favor de Francesc de Llar i de Pasqual-Cadell, fill de Carles de Llar i Teixidor.
La seva denominació fa referència al llogaret de Llar, al municipi de Canavelles (Alt Conflent), d'on Carles de Llar i Teixidor era senyor. La concessió del títol es feu sense la possessió efectiva de les terres, que ja formaven part de França per raó del Tractat dels Pirineus. Posteriorment, el títol passà als Planella, barons de Granera, i als de la Torre.

## Comtes de Llar

| | Titular | Període |
| Creació per Carles II de Castella |||
| I | Francesc de Llar i de Pasqual-Cadell | 1691-1708 |
| II | Francesc Josep de Llar i Pons | 1710-1770 |
| III | Maria Teresa de Llar i de Verthamon | ?-1780 |
| IV | Francesc Gaietà de Planella i de Llar | ?-1795 |
| V | Gaietà de Planella i de Fivaller | 1847-1863 |
| VI | Manuel Josep de la Torre i Salavera | 1899-? |
| VII | Leopold de la Torre i Salavera | 1902-1914 |

## Referències

* ↑ «Comtat de Llar». Gran Enciclopèdia Catalana. Barcelona: Grup Enciclopèdia Catalana.
* ↑ «"Nobleza titulada de España" a "compactgen.com"». Arxivat de l'original el 2017-03-06. [Consulta: 12 març 2016].
* ↑ Rovira i Gómez, Salvador-J. «Els senyorius laics del Camp de Tarragona (segle xviii)». Butlletí Arqueològic, V, 36-37, (p. 263-270)., 2014-2015, p.268. ISSN: 1695-5862.
# Katrina Kaif

Katrina Kaif ( (?·pàg.) en hindi: कैटरीना कैफ़कैटरीना कैफ़, Katrina Turquotte Hong Kong, 16 de juliol de 1983) és una actriu i model Índia que ha guanyat notorietat pel seu treball en diverses pel·lícules de Bollywood, i ha participat també en pel·lícules parlades telugu i malayalam.
Al començament del 2014 Katrina havia participat en un total de 31 pel·lícules i era una de les actrius millor cotitzades de Bollywood.
Kaif va néixer a Hong Kong, i juntament amb la seva família va viure en diversos països abans d'establir-se en l'Índia. Sent adolescent va començar la seva carrera com a model publicitària i posteriorment va treballar com a model de moda. El cineasta Kaizad Agradeu la va descobrir en un festival cinematogràfic a Londres i la va contractar per actuar en la pel·lícula Boom (2003). Mentre filmava en l'Índia, Kaif va realitzar nombrosos treballs com a model. No obstant això, els productors cinematogràfics dubtaven a contractar-la a causa del seu poc domini de l'hindi. Després de participar en la reeixida pel·lícula en telugu Malliswari (2004), Kaif va aconseguir èxit comercial en Bollywood amb les comèdies romàntiques Maine Pyaar Kyun Kiya? (2005) i Namastey London (2007).
El treball de Kaif en la pel·lícula sobre terrorisme New York (2009) va tenir millor acollida, valent-li una nominació al Premi com a millor actriu per part de Filmfare. Després de les seves participacions en Ajab Prem Ki Ghazab Kahani (2009), Raajneeti (2010) i Zindagi Na Milegi Dobara (2011), va ser nominada per segona vegada per Filmfare per la seva actuació en Mere Brother Ki Dulhan (2011). Va participar en les pel·lícules de suspès Ek Tha Tiger (2012) i Dhoom 3 (2013), que són de les pel·lícules més taquilleres en la història de Bollywood. A pesar que va recollir opinions diverses de la crítica per la seva actuació, va aconseguir ser una actriu comercialment reeixida al cinema hindi.

## Referències

* ↑ Error en el títol o la url.«». NDTV – via – Indo-Asian News Service.
* ↑ «UK-Indian actress lands role in Bollywood film 'Veer'» (en inglés). The Indian Express, 28-04-2009 [Consulta: 2012].
* ↑ Dhingra, Deepali «The Kat's out of the bag!» (en inglés). The Times of India, 18-08-2009 [Consulta: 2012].
# Castell Renau

Castell Renau és una serra del terme municipal d'Alt Àneu, a la comarca del Pallars Sobirà; feia de partió dels antics termes de Son i València d'Àneu.
Assoleix una elevació màxima de 1.991,6 metres; és a la dreta del Riu de la Bonaigua, a ponent del Tossal de la Cabana dels Caçadors, al sud i damunt del bosc de la Mata de València, que cobreix tot el seu vessant septentrional. És a l'oest-sud-oest de València d'Àneu i a l'oest-nord-oest de Son.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya

## Enllaços externs

* Castell Renau en el seu entorn, a l'Institut Cartogràfic de Catalunya
# Serrat del Farro

El Serrat del Farro és una muntanya de 1.706 metres que es troba al municipi de Llavorsí, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó de Cirey-sur-Vezouze

El cantó de Cirey-sur-Vezouze és un cantó francès del departament de Meurthe i Mosel·la, situat al districte de Lunéville. Té 7 municipis i el cap és Cirey-sur-Vezouze.

## Municipis

* Bertrambois
* Cirey-sur-Vezouze
* Parux
* Petitmont
* Saint-Sauveur
* Tanconville
* Val-et-Châtillon

## Història

Llista dels consellers generals successius :
| Data d'elecció | Identitat | Partit |
| 1945-1958 | Georges Mazerand | radical |
| 1958-1982 | Guy de Talhouet | RI, després UDF-PR |
| 1982-1994 | Raymond Weymeskirch | PS |
| 1994-2001 | Jean-Marie Hostert | UDF |
| 2001-2008 | Alain Gérard | Divers gauche |
| 2008- | Josiane Tallotte | Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 4.345 | 4.900 | 4.478 | 3.902 | 3.629 | 3.469 | 3.357 |
| A partir de 1990: Població sense dobles comptes |||||||